El regidor de Govern Obert, Transparència i Ocupació de Paterna, Paco Dorce, renuncia al càrrec
25/09/2015

# El regidor de Govern Obert, Transparència i Ocupació de Paterna, Paco Dorce, renuncia al càrrec

[![El regidor de Govern Obert, Transparència i Ocupació de Paterna, Paco Dorce, renuncia al càrrec](/images/noticias/recurso/ayuntamiento_grande.jpg)](/images/noticias/recurso/ayuntamiento_grande.jpg)

25.09.2015

L’alcalde accepta la dimissió de l’edil i José Mora Zamora, número 7 de la llista del PSPV, entrarà a formar part del Govern municipal

L’Alcalde de Paterna, Juan Antonio Sagredo, ha acceptat la renúncia al càrrec presentada pel regidor de Govern Obert, Transparència i Ocupació, Paco Dorce, qui per motius estrictament personals ha decidit presentar la seua dimissió i tornar l’acta de regidor.

José Mora Zamora, número 7 de la llista amb què el PSPV va concórrer a les eleccions municipals el passat mes de maig, s’entrarà a formar part del Govern municipal. Maquinista ferroviari de professió i veí de Santa Rita, José Mora Zamora (38 anys) és, en opinió de l’alcalde, Juan Antonio Sagredo, “una persona honrada, coherent, implicada amb les causes justes i solidàries”.

La renúncia al càrrec de Dorce, a qui l’Alcalde de Paterna ha agraït “l’intens i fructífer treball realitzat fins al moment durant estos primers mesos de legislatura”, serà formalitzada en el ple ordinari que se celebrarà dimecres que ve 30 de setembre.

Una vegada acceptada i tramitada la renúncia, l’acord plenari de Paterna serà traslladat a la Junta Electoral Central a la qual es comunicarà l’eixida de l’exregidor. Segons l’article 182 de la Llei Orgànica de Règim Electoral General serà la mateixa Junta Electoral Central la que haja d’expedir la nova credencial per la qual es designarà nou regidor de l’Ajuntament a José Mora Zamora, qui prendrà possessió del càrrec en sessió plenària.

L’alcalde de Paterna, Juan Antonio Sagredo, ha garantit l’estabilitat de l’actual Govern local. “Vull traslladar els partits polítics que conformen l’hemicicle i als veïns i veïnes de Paterna que l’actual Executiu local continua treballant sense parar. Jo mateix he assumit les competències de l’àrea de Govern Obert, Transparència i Ocupació perquè estes matèries, de vital importància per a Paterna, estiguen ateses en tot moment”, ha conclòs.

![ Foto de José Mora Zamora que substituirà a Paco Dolce en la Regidoria de Govern Obert, Transparència i Ocupació de Paterna ](/images/noticias/2015/09/Jos-Mora-Zamora.jpg)

Foto de José Mora Zamora que substituirà a Paco Dolce en la Regidoria de Govern Obert, Transparència i Ocupació de Paterna.